# Osaston viestintä auttamistilanteessa

On tärkeää, että Punaisen Ristin auttamistyö näkyy ja että siihen luotetaan. Viestimällä ohjaam­me ihmiset saamaan apua. Tieto siitä, että Punainen Risti on paikalla ja auttaa, luo turvalli­suutta. Ja mitä enemmän saamme myönteistä näkyvyyttä, sitä enemmän saamme vapaa­ehtoisia, lahjoittajia ja muuta tukea auttamistyöllemme.

Viestintä on keskeinen osa auttamista. Äkillisessä auttamistilanteessa osasto viestii toimin­nas­taan ulospäin piirin kanssa sovituilla tavoilla.

Tämä valmiussuunnitelman liite auttaa osastoanne valmistautumaan auttamistilanteen ulkoi­seen viestintään sosiaalisessa mediassa ja toimittajien kanssa. Operatiivinen vies­tintä eli tilan­teen hoitamiseen tarvittava sisäinen viestintä auttajien kesken suunnitellaan erikseen.

**Auttamis- ja viestintätilanteet ovat erilaisia. Siksi jokainen tilanne on arvioitava erikseen. Osastosi on vahvoilla, kun olette sopineet viestinnästä etu­käteen keske­nänne ja piirin kanssa. Apuna suunnittelussa voitte käyttää viestintä­suunnitelma­pohjaa, joka löytyy RedNetin viestintäryhmästä.**

## Näin arvioit tilanteen: tarvitaanko viestintää?

Paikallinen tapahtuma, esimerkiksi onnettomuus, voi olla alueellisesti tai valta­kunnalli­sesti
kiin­nostava uutinen.

Ota heti yhteyttä piiriin ainakin silloin, kun

* tilanne on suuri ja Punaisen Ristin antama apu siinä on laajaa
* tilanne on esillä mediassa tai arvelet sen voivan kiinnostaa mediaa
* toimittaja on ottanut yhteyttä osastoon tai somessa on keskustelua Punaisen Ristin toimin­nasta tilanteessa
* tilanteeseen liittyy maineriski: olemme esimerkiksi toimineet väärin tai toiminnas­tamme liikkuu väärää tietoa.

Epävarmoissa tilanteissa ota aina yhteyttä piiriin. Tilanne voi olla viestinnällisesti merkit­tävä, vaikka itse operaatio ei vaatisi piirin tai keskustoimiston tukea. Piiri auttaa viestin­nällisen tilan­teen arvioinnissa, antaa lisäohjeita ja ottaa tarvittaessa yhteyttä keskus­toimiston viestintään.

## Viestinnän työnjako ja sisältö: mistä Punainen Risti viestii?

* Tiedotusvastuu tilanteesta (esimerkiksi onnettomuuden uhreista tai onnettomuuden kulusta) on operaation johtamisesta vastaavalla viranomaisella. Osasto voi jakaa esi­merkiksi viran­omaisen someviestejä eteenpäin. Käynnistäessään toiminnan viran­omaisen tukena piiri tai osasto sopii viranomaisen kanssa myös viestinnästä.
* Punainen Risti viestii omasta toiminnastaan. Perusviestimme on aina
* miten Punainen Risti auttaa
* miten jokainen voi auttaa itseään ja muita
* miten Punaisen Ristin auttamistyötä voi tukea.
* Ulkoisesta viestinnästä huolehtivat osastossa sovitut vastuuhenkilöt. Tukea saa piiris­tä ja piirin kautta keskustoimiston viestintäyksiköstä. Kertokaa viestintätoimenne aina sovitulla tavalla tiedoksi piiriin.

**Median yhteydenotto kannattaa hyödyntää! Se on meille arvokas tilaisuus kertoa toiminnastamme ja jakaa viestimme laajalle yleisölle. Samalla voimme kertoa, mistä ja miten saa apua ja miten toimintaamme pääsee mukaan. Vinkit median kanssa toimi­miseen löytyvät RedNetin viestintä­ryhmästä.**

**Muista autettavien yksityisyys ja auttajien vaitiolovelvollisuus.**

## Osaston viestinnästä vastaavat henkilöt ja yhteystiedot

**Osaston puheenjohtaja:**

**Osaston varapuheenjohtaja:**

**Osaston tiedottaja / mediayhteyshenkilö:**      Lisäksi tiedottajan apuna mahdolliset kanavakohtaiset vastuuhenkilöt:

* **Osaston some-kanavat** (jos muu kuin tiedottaja):
* **Osaston RedNet-sivut** (jos muu kuin tiedottaja):

**Tarvittaessa haastatteluja antavat:**

* Vapaaehtoinen 1:
* Vapaaehtoinen 2:
* Vapaaehtoinen 3:

**Oman alueen keskeiset päivittäisuutismediat:**Listatkaa keskeiset alueelliset tai paikalliset mediat, jotka julkaisevat päivittäin aluet­tanne koskevia uutisia.

* Media 1:
* Media 2:
* Media 3:

**Oman alueen keskeiset somekanavat:**Listatkaa oman alueen (paikkakunnan, kaupunginosan) keskeiset someryhmät tai -kana­vat, joi­den kautta voitte tarvittaessa jakaa viestiänne auttamistilanteessa. Olkaa etu­käteen yhtey­dessä kanavan ylläpitäjään, liittykää ryhmään jäseniksi ja tutustukaa siinä käytävään keskus­teluun.

* Somekanava 1:
* Somekanava 2:
* Somekanava 3:

**Muistakaa harjoitella osaston valmiusharjoituksissa myös viestintää! Viestintä­taitoja voi vahvistaa Punaisen Ristin viestintäkoulutuksissa.**

**Muuta huomioitavaa:**       **Liite päivitetty (pvm):**